Vores betontagsten, der er 3 år gamle, er denne vinter begyndte at blive løse når det blæser kraftigt. Vi kan høre at nogle af dem "rasler" på vores 1. sal. Den tømermester der har lagt dem, siger, at de er lagt efter foreskrifterne. Hvad kan det skyldes og hvad kan man gøre ved det?


Løse tagsten i blæsevejr
Det kommer jo an på, hvordan de reelt ER lagt Betontagsten har sjældent problemer i almindeligt kraftigt blæsevejr, (hvis denne definition overhovedet findes), da de ligger med en ret tæt tagflade.  
Så mit bedste bud er, at de IKKE er lagt korrekt efter anvisningerne, på trods af jeres tømrermesters udsagn.  
Typisk skyldes det manglende bindere, eller at de reelt ligger forkert, (for langt fra hinanden, eller lign.) Af andre muligheder er der evt. undertaget, hvis I har fået udlagt sådan et..? Dette, hvis det ligger for løst og blafrende kan dette skabe et overtryk mellem tagstenene og undertaget, så reelt kan skubbe tagstenene ud, gerne kombineret med et undertryk/sug på selve tagfladen.  
Jeg vil anbefale jer at få en second opinion vedr. jeres tag. Enten fra en anden tømrer, leverandøren/producenten eller en byggesagkyndig,(konstruktør/ingeniør).

